《哀孟云卿嵩阳荒居》
唐代·孟郊

戚戚抱幽独，宴宴沉荒居。不闻新欢笑，但睹旧诗书。

艺檗意弥苦，耕山食无馀。定交昔何在，至戚今或疏。

薄俗易销歇，淳风难久舒。秋芜上空堂，寒槿落枯渠。

薙草恐伤蕙，摄衣自理锄。残芳亦可饵，遗秀谁忍除。

徘徊未能去，为尔涕涟如。

作者简介：孟郊，(751～814)，唐代诗人。字东野。汉族，湖州武康（今浙江德清）人，祖籍平昌（今山东临邑东北），先世居洛阳（今属河南）。唐代著名诗人。现存诗歌500多首，以短篇的五言古诗最多，代表作有《游子吟》。有“诗囚”之称，又与贾岛齐名，人称“郊寒岛瘦”。元和九年，在阌乡(今河南灵宝)因病去世。张籍私谥为贞曜先生。